Nafarroako Parlamentuko Mahaiak, 2019ko martxoaren 15ean eginiko bilkuran, Eledunen Batzarrari entzun ondoren, honako erabaki hau hartu zuen, besteak beste:

Legebiltzarrak, 2019ko martxoaren 14an egindako Osoko Bilkuran, erabaki zuen Nafarroako Parlamentuko Erregelamendua aldatzeko proposamena aintzat hartzea. Proposamen hori EH Bildu Nafarroa eta Podemos-Ahal Dugu-Orain Bai talde parlamentarioek aurkeztu zuten eta 2019ko martxoaren 8ko 35. Nafarroako Parlamentuko Aldizkari Ofizialean argitaratu zen

Hori horrela, Legebiltzarreko Erregelamenduko 108. eta 148.5 artikuluetan eta seigarren xedapen gehigarrian ezarritakoarekin bat, Eledunen Batzarrari entzun ondoren, hona ERABAKIA:

**1.** Xedatzea Nafarroako Parlamentuko Erregelamendua aldatzeko proposamena presako prozeduraz izapidetu dadin Erregelamendu Batzordean.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2019ko martxoaren 15ean

Lehendakaria: Ainhoa Aznárez Igarza